張安樂係台灣知名黑幫竹聯幫創幫成員之一。1984年因為「江南案」為咗聲援犯案嘅陳啟禮等人，喺美國出面控訴蔣經國政府引發台美兩國輿論震驚各界而知名，並因故喺美國入獄十年。出獄後返番去台灣再因涉及組織犯罪潛逃去到中國大陸等地，直至2013年返回台灣投案獲判無罪之後，就開始積極進行兩岸政治活動，並主張兩岸統一、一國兩制等。